
ΑΡΙΘΜΟΣ ΦΥΛΆ0Υ 

ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
θέση σε εφαρμογή των διατάξεων της παρ. 2 του άρθρου 16 της 
νομοθεσίας για την εκλογή βουλευτών (πρ. δ, 152/1985) και 
καθορισμός των αναγκαίων για τη διαγραφή από τους εκλογι¬ 
κούς καταλόγους εκλογέων που έχουν πεθάνει διαδικασιών 


και λεπτομερειών . 1 

Πολιτογράφηση ομογενών αλλοδαπών ΑΡΝΑΚΗ Αρίστης χή¬ 
ρας Κωνσταντίνου και άλλων 23 προσώπων.2 

Εφαρμογή των διατάξεων του Π.Δ. 102/87 (ΦΕΚ 60Α/87) σε 

οικοδομ. εργασίες Νοσοκομείων.3 

Έγκριση εφαρμογής προγράμματος Ανοικτής Προστασίας Ηλι¬ 
κιωμένων στο Δήμο Χολαργού .4 

Πρακτική άσκηση στο επάγγελμα σπουδαστών Τ.Ε.1.5 

Τροποποίηση και συμπλήρωσή διατάξεων Κανονισμού Αγώ¬ 
νων Ποδοσφαίρου (Κ.Α.Π.).6 

Τροποποίηση της απόφασης συγκρότησης του Κεντρικού Αρχ/- 

κού Συμβουλίου του Υπουργείου Πολιτισμού.7 

Εξαίρεση πλήρωσης θέσεων προσωπικού ΟΕΕ, από τις διατά¬ 
ξεις του Ν. 1320/1983 .8 

Τροποποίηση απόφασης'για τη σύσταση θέσεων στο Υπουργείο 

Εργασίας.9 

Τροποποίηση διατάξεων του Κανονισμού Δευτερευουσών Απο¬ 
λαβών (ΚΔΑ) Προσωπικού ΟΣΕ.10 

Τροποποίηση διατάξεων του ΓΕΚΑΠ — ΟΣΕ .11 

Αυτοδίκαιη, σύσταση προσωρινών θέσεων με σχέση εργασίας 
Ιδιωτικού Δικαίου αορίστου χρόνου στο Παν/μιο Θεσσα¬ 
λίας» . 12 

Τροποποίηση απόφασης αναπλήρωσης του Διοικητή του Ι.Κ.Α. 
και ανάθεσης αρμοδιοτήτων του στους Υποδιοικητές του 

Ιδρύματος .13 

Σύσταση Γραφείου Επαγγελματικής Αποκαταστάσεως Ατόμων 

με ειδικές ανάγκες στο Ηράκλειο Κρήτης.14 

Σύσταση Γραφείου Επαγγελματικής Αποκατάστασης Αναπή¬ 
ρων Ο.Α.Ε.Δ. στο Βόλο .15 

Διορθώσεις σφαλμάτων 

Διόρθωση σφάλματος στην 86307/86/19.1.87 απόφαση του Υπ. 
Εσωτερικών (ΦΕΚ 70/Β/87). 16 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 36514 (1) 

Θέση σε εφαρμογή των διατάξεων της παρ. 2 του άρθρου 16 της 
νομοθεσίας για την εκλογή βουλευτών (πρ. δ. 152/1985) και 


καθορισμός των αναγκαίων για τη διαγραφή από τούς εκλογι¬ 
κούς καταλόγους εκλογέων που έχουν πεθάνει διαδικασιών και 
λεπτομερειών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη τις διατάξεις του δεύτερου εδαφίου της παρ. 2 
του άρθρου 16 του Π.Δ. 152/1985 «Κωδικοποίηση σ’ ενιαίο κείμενο 
των διατάξεων της νομοθεσίας για την εκλογή βουλευτών» (ΦΕΚ 
55Α), αποφασίζουμε: 

Α. Θέτουμε σε εφαρμογή τις διατάξεις της παρ. 2 του άρθρου 16 
του Π.Δ. 152/1985 «Κωδικοποίηση σ’ ενιαίο κείμενο των διατάξεων 
της νομοθεσίας για την εκλογή βουλευτών», που αφορούν τη 
διαγραφή από τους εκλογικούς καταλόγους εκλογέων που έχουν 
πεθάνει και που η διαγραφή τους απ’ αυτούς δεν μπορεί να συντελε- 
στεί με βάση τα στοιχεία του εδαφίου α' της παρ. 1 του άρθρου 12 
και τις καταστάσεις του εδαφίου στ' στοιχ. δδ' της παρ. 1 του 
άρθρου 16 του ίδιου Π.Δ. 152/1985. 

Β. Ρυθμίζουμε τα σχετικά με τη διαπίστωση του θανάτου των 
παραπάνω εκλογέων και καθορίζουμε τις αναγκαίες για τη διαγρα¬ 
φή τους από τους εκλογικούς καταλόγους διαδικασίες και λεπτομέ¬ 
ρειες, ως ακολούθως: 

1. Η διαπίστωση ότι οι παραπάνω εκλογείς έχουν πεθάνει και δεν 
έχουν διαγράφει από τους εκλογικούς καταλόγους θα γίνει από τις 
αρμόδιες υπηρεσίες των δήμων και κοινοτήτων στους εκλογικούς 
καταλόγους των οποίων φέρονται γραμμένοι οι εκλογείς αυτοί. Η 
διαπίστωση του θανάτου πρέπει να στηρίζεται σε ληξιαρχική πράξη 
θανάτου ή σε πιστοποιητικό του οικείου δήμου ή κοινότητας για τη 
διαγραφή, λόγω θανάτου, από το μητρώο αρρένων ή το δημοτολό¬ 
γιο ή και σε οποιοδήποτε άλλο επίσημο στοιχείο. 

2. Ο εντοπισμός των παραπάνω εκλογέων από τις αρμόδιες 
δημοτικές και κοινοτικές υπηρεσίες θα γίνει με βάση λεξικογραφη- 
μένους και κωδικοποιημένους εκλογικούς καταλόγους, που η 
Δ/νση Εκλογών του Υπουργείου Εσωτερικών θα έχει εφοδιάσει για 
το σκοπό αυτό όλους τους δήμους και τις κοινότητες του Κράτους, 
μέσω των Δ/νσεων Εσωτερικών των Νομαρχιών. ~ 

Οι εκλογικοί κατάλογοι που θα χρησιμοποιηθούν γι’ αυτό το 
σκοπό είναι δύο ειδών, ως εξής: 

α) Για τους δήμους και τις κοινότητες στους οποίους δεν ισχύει 
το σύστημα των καταλόγων κατά ενορίες και που ο πληθυσμός 
τους δεν υπερβαίνει τους τρεις χιλιάδες (3.000) κατοίκους, οι 
παραπάνω εκλογικοί κατάλογοι περιλαμβάνουν το σύνολο των 
εκλογέων τους ανδρών και γυναικών, ξεχωριστά, μέχρι και την 
αναθεώρηση αυτών του έτους 1986. 

β) Για τους υπόλοιπους δήμους και κοινότητες, ήτοι: αα) γι’ 
αυτούς στους οποίους ισχύει το σύστημα των καταλόγων κατά 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ενορίες και ββ) γι’ αυτούς που δεν ισχύει το σύστημα των καταλόγων 
κατά ενορίες αλλά ο πληθυσμός τους υπερβαίνει τους τρεις χιλιάδες 
(3.000) κατοίκους, οι παραπάνω εκλογικοί κατάλογοι περιλαμβά¬ 
νουν για κάθε δήμο και κοινότητα ενιαίως (όχι κατά ενορία) τους 
εκλογείς άνδρες και γυναίκες, ξεχωριστά, που δεν ψήφισαν στις τε¬ 
λευταίες βουλευτικές εκλογές της 2ας Ιουνίου 1985, που καταρτίστη¬ 
καν μηχανογραφικά με βάση τις οικείες καταστάσεις μη ψηφισάντων 
της παρ. 3 του άρθρου 59 του Π.Δ. 152/1985, που συγκέντρωσε η 
Δ/νση Εκλογών του Υπουργείου Εσωτερικών από τις εκλογές αυτές. 

Τα στοιχεία των εκλογέων που περιλαμβάνονται και στα δύο πα¬ 
ραπάνω είδη των εκλογικών καταλόγων, είναι ακριβώς τα ίδια μ’ 
αυτά που προβλέπονται στο άρθρο 16 παρ. 1 εδαφ. στ' του Π.Δ. 
152/1985. και είναι καταχωρημένα στο μηχανογραφημένο, αρχείο 
του εκλογικού σώματος της Χώρας της Δ/νσης Εκλογών. 

3. Για κάθε εκλογέα που περιλαμβάνεται στους εκλογικούς κατα¬ 
λόγους της προηγούμενης παραγράφου και που έχει πεθάνει, οι αρ¬ 
μόδιοι υπάλληλοι των δήμων και κοινοτήτων θα μεριμνούν για την 
έκδοση αντιγράφου της οικείας ληξιαρχικής πράξης θανάτου ή του 
πιστοποιητικού για τη διαγραφή του, λόγω θανάτου, από το μητρώο 
αρρένων ή το δημοτολόγιο ή του οποιουδήποτε άλλου επίσημου σχε¬ 
τικού εγγράφου από το οποίο αποδεικνύεται ο θάνατος του εκλογέα. 

Στην τελευταία ασυμπλήρωτη στήλη του εκλογικού καταλόγου 
«ΠΑΡΑΤΗΡΗΣΕΙΣ» και δίπλα σε κάθε εκλογέα που έχει πεθάνει θα 
γράφεται με κόκκινο μολύβι η ένδειξη «Απεβίωσε». Επίσης με κόκ¬ 
κινο μολύβι θα τίθεται το σύμβολο «Σταυρός» (+) μπροστά από το 
επώνυμο του ίδιου εκλογέα. 

Η όλη παραπάνω εργασία θα γίνει με ευθύνη των δημάρχων και 
προέδρων κοινοτήτων και των δημοτικών και κοινοτικών υπαλλή¬ 
λων που θα ασχοληθούν με αυτήν και που θα οριστούν για το σκοπό 
αυτό με απόφαση του οικείου δημάρχου ή προέδρου κοινότητας, υπό 
την άμεση εποπτεία και έλεγχο του οποίου (δημάρχου ή προέδρου 
κοινότητας) θα τελούν. 

Αμέσως μετά το πέρας της παραπάνω εργασίας, οι δήμαρχοι και 
πρόεδροι κοινοτήτων οφείλουν να επιστρέφουν στην οικεία Νομαρχία 
(Γραφείο εκλογικών καταλόγων) τους εκλογικούς καταλόγους της 
προηγούμενης παραγράφου, συμπληρωμένους με τις ενδείξεις του 
δεύτερου εδαφίου της παραγράφου αυτής, μαζί με τα αντίγραφα των 
οικείων ληξιαρχικών πράξεων θανάτου ή πιστοποιητικών θανάτου 
κ.λπ. του πρώτου εδαφίου επίσης της παραγράφου αυτής. 

4. Τα νομαρχιακά γραφεία εκλογικών καταλόγων, με βάση τα 
στοιχεία της προηγούμενης παραγράφου, θα προέλθουν στη σύνταξη 
των κατά το πρώτο εδάφιο της παρ. 2 του άρθρου 16 του Π.Δ. 
152/1985 καταστάσεων διαγραπτέων από τους εκλογικούς καταλό¬ 
γους εκλογέων, λόγω θανάτου, ξεχωριστά ανδρών και γυναικών, κα¬ 
τά δήμο και κοινότητα της περιφέρειάς τους ή κατά ενορία δήμου ή 
κοινότητας, όπου οι εκλογικοί κατάλογοι είναι καταρτισμένοι κατά 
ενορίες. 

Στις καταστάσεις του προηγούμενου εδαφίου θα καταχωρηθούν 
για κάθε εκλογέα όλα τα στοιχεία (επώνυμο, όνομα κ.λπ.) που ορίζο¬ 
νται στο άρθρο 16 παρ. 1 εδαφ. στ' του Π.Δ. 152/1985 και επιπλέον 
αυτών και τα εξής πρόσθετα στοιχεία: 

α) Ο αριθμός και χρονολογία της ληξιαρχικής πράξης θανάτου ή 
του πιστοποιητικού διαγραφής λόγω θανάτου από τα μητρώα αρρέ¬ 
νων ή τα δημοτολόγια κ.λπ. και 

β) Το Ληξιαρχείο, ο δήμος ή κοινότητα ή άλλη αρχή από την 
οποία εκδόθηκε το πιστοποιητικό για το θάνατο. 

Γ. Κατά τα λοιπά θα εφαρμοστούν αναλόγως οι διατάξεις των άρ¬ 
θρων 16.έως και 19 του Π.Δ. 152/1985, πλην των οριζομένων σ’ 
αυτές προθεσμιών, τις οποίες καθορίζουμε ως κατωτέρω: 

α. Προθεσμίες άρθρου 16 

αα) Από την 1η μέχρι τις 31 Οκτωβρίου 1987 την προθεσμία του 
εδαφίου στ' της παρ. 1, για τη σύνταξη από τα νομαρχιακά γραφεία 
εκλογικών καταλόγων των κατά την παρ. 4 του Β' μέρους της από¬ 
φασής μας αυτής καταστάσεων των διαγραπτέων από τους εκλογι¬ 
κούς καταλόγους, λόγω θανάτου, εκλογέων. 

ββ) Από την 1η μέχρι τις 10 Νοεμβρίου 1987 την προθεσμία του ί-. 
διού εδαφίου στ’ της παρ. 1, για την έκθεση στο νομαρχιακό κατά¬ 
στημα αντιγράφου των παραπάνω καταστάσεων. 

γγ) Από τις 11 μέχρι τις 20 Νοεμβρίου 1987 την προθεσμία του 
εδαφίου ζ της ίδιάς παραγράφου 1, για την αποστολή από τα νομαρ¬ 


χιακά γραφεία εκλογικών καταλόγων στα αρμόδια πρωτοδικεία των 
παραπάνω καταστάσεων και την κατά το πρώτο εδάφιο της παρ. 3 
του Β' μέρους της απόφασής μας αυτής αντιγράφων των ληξιαρχικών 
πράξεων θανάτου ή των πιστοποιητικών θανάτου κ.λπ. 

β) Από την 1η μέχρι τις 10 Νοεμβρίου 1987 την προθεσμία της 
παραγράφου 1 του άρθρου 17, για την υποβολή ενστάσεων. 

γ) Μέχρι τις 20 Δεκεμβρίου 1987 την προθεσμία της παραγράφου 
2 του άρθρου 18, για την έκδοση των αποφάσεων των πρωτοδικείων. 

δ) Μέχρι τις 31 Δεκεμβρίου 1987 την προθεσμία της παραγράφου 
2 του άρθρου 19, για την υποβολή στο Υπουργείο Εσωτερικών 
(Δ/νση Εκλογών) από τα νομαρχιακά γραφεία εκλογικών καταλό¬ 
γων των επικυρωμένων καταστάσεων και των σχετικών αποφάσεων 
των πρωτοδικείων. 

Για το έργο που θα εκτελεστεί από τους δήμους και τις κοινότητες, 
σύμφωνα με τις παραγράφους 1 έως 3 του Β' μέρους της απόφασης 
αυτής, ορίζουμε προθεσμία περαίωσής του μέχρι τις 30 Σεπτεμβρίου 
1987. ' 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1987 
Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αριθ. 32022 _ (2) 

Πολιτογράφηση ομογενών αλλοδαπών ΑΡΝΑΚΗ Αρίστης χήρας 
Κωνσταντίνου και άλλων 23 προσώπων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 32022/2.6.1987 απόφαση του Υφυπουργού Εσωτερικών, 
έγιναν δεκτές οι περί πολιτογραφήσεως υποβληθείσες αιτήσεις των 
ομογενών αλλοδαπών, για απόκτηση Ελληνικής Ιθαγένειας, ήτοι: 

1. ΑΡΝΑΚΗ Αρίστης χήρας Κων/νου 

2. ΒΕΪΟΓΛΟΥ Σταύρου του Χαριλάου 

3. ΓΕΩΡΓΙΑΔΗ Πάτροκλου του Ελευθερίου 

4. ΓΙΟΥΦΟΓΛΟΥ Ανάργυρου του Κοσμά 

5. ΚΑΛΦΑΟΓΛΟΥ — ΚΑΛΦΟΠΟΥΛΟΥ Βασιλείου του Ιωάννη 

6. ΚΟΛΟΥΜΠΑ Νικολάου του Δημητρίου 

7. ΚΩΝΣΤΑΝΤΙΝΙΔΗ Ελευθερίου του Χαρίτωνος 

8. ΚΩΤΣΟΠΟΥΛΟΥ Αθανασίου του Χαραλάμπους 

9. ΜΑΚΡΙΔΗ Παύλου του Ιωάννη 

10. ΜΑΤΖΟΥΛΑ Παναγιώτη του Γεωργίου 

11. ΜΑΤΖΟΥΛΑ Φεβρωνίας συζ. Γεωργίου 

12. ΠΑΧΟΠΟΥΛΟΥ Ιωάννη του Κων/νου 

13. ΠΟΠΑΑΜΑΤΟΥ Μιχαήλ του Συμεών 

14. ΡΕΚΤΣΙΝΗ Αντιγόνης του Αθανασίου συζ. ΓΡΗΓΟΡΙΑΔΗ 
Χαραλάμπους 

15. ΡΕΚΤΣΙΝΗ Ρεγγίνας συζ. Αθανασίου 

16. ΣΤΑΥΡΙΔΗ Χρήστου του Σταύρου 

17. ΣΤΕΦΑΝΙΔΟΥ Αννας συζ. Ιωάννη 

18. ΣΤΕΦΑΝΟΥ Ειρήνης χήρας Κων/νου 

19. ΣΤΡΑΝΤΖΑΛΗ Κων/νου του Ιωάννη 

20. ΤΑΧΜΙΝΤΖΙΟΓΛΟΥ Μιχάλη του Ιωάννη 

21. ΤΣ1ΒΙΟΓΛΟΥ Αναστασίου του Σωκράτη 

22. ΦΩΣΚΟΛΟΥ Γεωργίου του Ιωσήφ 

23. ΧΡΙΣΤΟΔΟΥΛΟΥ Κων/νου του Ιωάννη 

24. ΚΩΤΣΟΠΟΥΛΟΥ Θεοδώρου του Χαραλάμπους 

Αθήνα, 2 Ιουνίου 1987 

Ο ΥΦΥΠΟΥΡΓΟΣ 
ΒΑΣ. ΠΑΠΑΓΙΑΝΝΗΣ 


Αριθ. ΔΤΥ/α/οικ.2277 (3) 

Εφαρμογή των διατάξεων του Π.Δ. 102/87 (ΦΕΚ 60Α/87) σε οικο- 
δομ. εργασίες Νοσοκομείων. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟΙ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 


Έχοντας υπόψη: 

1. Τις διατάξεις του Ν. 1418/84 «Δημόσια έργα χαι ρυθμίσεις συ¬ 
ναφών θεμάτων» και του εκτελεστικού του Π.Δ. 609/85. 

2. Τις διατάξεις του Ν. 1397/83 «Εθνικό σύστημα υγείας». 

3. Τις διατάξεις του άρθρου 2 του Π.Δ. 102/87 «Όργανα που 
αποφασίζουν ή γνωμοδοτούν και ειδικές ρυθμίσεις σε θέματα έργων 
που εκτελούνται από τα Ν.Π.Δ.Δ. που εποπτεύονται από το Υπουρ¬ 
γείο Υγείας, Πρόνοιας και Κοινωνικών Ασφαλίσεων». 

4. Τις διατάξεις του άρθρου 11 του Ν. 1579/85 «Ρυθμίσεις για την 
εφαρμογή και ανάπτυξη του Ε.Σ.Υ. και άλλες διατάξεις» και την α- 
ριθ. ΔΤΥ/α/οικ. 3823/12.12.86 (ΦΕΚ 55 τεύχος Β' του 1987) κοινή 
απόφαση των Υπουργών Προεδρίας της Κυβέρνησης και Υγείας, 
Πρόνοιας και Κοινωνικών Ασφαλίσεων «Συγκρότηση της Δ/νσης Τε¬ 
χνικών Υπηρεσιών του Υπουργείου Υγείας, Πρόνοιας και Κοιν. 
Ασφαλίσεων». 

5. Τις διατάξεις του Π.Δ. 910/77 «Περί οργανισμού του Υπουρ¬ 
γείου Δημοσίων Έργων», αποφασίζουμε: 

Τα έργα: α) Επέκταση — Ανακαίνιση μαγειρείων (οικοδομικές και 
Η/Μ εργασίες) Γενικού Λαϊκού Νοσοκομείου Αθηνών και 

β) Κατασκευή χώρου Κοβαλτίου στο Γενικό Περιφερειακό Αντι- 
καρκινικό Νοσοκομείο Πειραιά «ΜΕΤΑΞΑ» που βρίσκονται στην 
περιοχή μείζονος πρωτεύουσας, χαρακτηρίζονται γενικότερης σημα¬ 
σίας και στα έργα αυτά έχουν εφαρμογή οι διατάξεις της παρ. γ του 
άρθρου 2 του Π.Δ. 102/1987 (ΦΕΚ Α 60). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1987 
ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΔΗΜΟΣΙΩΝ ΕΡΓΩΝ 

Γ.-Α. ΜΑΓΚΑΚΗΣ ΕΥΑΓ. ΚΟΥΑΟΤΜΠΗΣ 


Αριθ. Γ3/οιχ.1699 (4) 

’ Εγκριση εφαρμογής προγράμματος Ανοικτής Προστασίας Ηλικιω¬ 
μένων στο Δήμο Χολαργού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ’ του Ν.Δ. 162/1973 «περί μέτρων προστα¬ 
σίας υπερηλίκων και χρονίως πασχόντων ατόμων». 

2. Το νόμο 1416/21.2.84, άρθρο 68 (ΦΕΚ 18/84 τ. Α ). 

3. Το νόμο 1558/85 «Κυβέρνηση και Κυβερνητικά Όργανα». 

4. Την αριθ. 150Α/85 απόφαση του Δημοτικού Συμβουλίου του 
Δήμου Χολαργού. 

5. Την αριθ. 200/20.2.87 απόφαση (ΦΕΚ 91/20.2.87 τ. Β ) του 
Πρωθυπουργού και του Υπουργού Υγείας, Πρόνοιας και Κοιν. Ασφα¬ 
λίσεων, αποφασίζουμε: 

Αρθρο 1. 

1. Εγκρίνουμε την εφαρμογή προγράμματος εξωιδρυματικής προ¬ 
στασίας ηλικιωμένων, σε συνεργασία με το Δήμο Χολαργού και με 
την επωνυμία «Κέντρο Ανοικτής Προστασίας Ηλικιωμένων Δήμου 
Χολαργού». 

2. Το πρόγραμμα αυτό θα έχει σκοπό την παροχή ιατροκοινωνι- 
κής προστασίας στα ηλικιωμένα άτομα της περιοχής Δήμου Χολαρ¬ 
γού, ώστε να παραμένουν στην οικογένεια και στην Κοινότητα. 


3. Το Κέντρο θα χρησιμοποιηθεί και για την εκπαίδευση Επισκε- 
πτριών Αδελφών Νοσοκόμων, Κοινωνικών Λειτουργών και Εθελο¬ 
ντών. 

4. Η έναρξη εφαρμογής του προγράμματος να γίνει μέσα στο 
1987. 

Άρθρο 2. 

Παρεχόμενη προστασία. 

Στα προστατευόμενα από το Κέντρο άτομα, παρέχεται δωρεάν ια- 
τρικίρπερίθαλψη από τους ιατρούς του Κέντρου, φυσιοθεραπευτική 
αγωγή, εργοθεραπεία, κοινωνική εργασία, μέριμνα για νοσοκομεια¬ 
κή περίθαλψη, βοήθεια στο σπίτι, οργανωμένη ψυχαγωγία, καθώς 
και κάθε είδους εξυπηρέτηση. 

Επίσης υλική και ηθική βοήθεια, που θα τους τονώσει σωματικά 
και ψυχικά. 

Άρθρο 3. 

Προϋποθέσεις Προστασίας. 

Στο πρόγραμμα αυτό γράφονται μέλη άτομα της περιοχής, που έ¬ 
χουν συμπληρώσει το 60ό έτος της ηλικίας τους, καθώς και άλλα ά¬ 
τομά νεότερα, που έχουν ανάγκη προστασίας, έναντι συμβολικής 
χρηματικής συνδρομής που καθορίζεται από το Δ.Σ. του Κ.Α.Π.Η. 

Άρθρο 4. 

Εποπτεία. 

1. Η εφαρμογή του προγράμματος τελεί υπό την άμεση εποπτεία 
του Υπουργείου Υγείας, Πρόνοιας και Κοινωνικών Ασφαλίσεων και 
ασκείται από την αρμόδια Δ/νση Κοινωνικής Πρόνοιας της Νομαρ¬ 
χίας Ανατολικής Αττικής. 

2. Στην έννοια της εποπτείας περιλαμβάνεται η μέριμνα για την 
εφαρμογή του προγράμματος, σε όλη την έκταση, και την προσφορά 
υπηρεσιών ποιότητας, η εγγραφή στο Νομαρχιακό προϋπολογισμό 
των δαπανών λειτουργίας και μισθοδοσίας του προσωπικού από το 
επόμενο έτος της λειτουργίας του και ο οικονομικός έλεγχος. 

Άρθρο 5. 

Οικονομική ενίσχυση του προγράμματος. 

Για τη λειτουργία του Κέντρου Ανοικτής Προστασίας Ηλικιωμέ¬ 
νων του Δήμου Χολαργού θα επιχορηγηθεί το Ν.Π.Δ.Δ. (ΚΑΠΗ) Χο¬ 
λαργού από το Νομαρχιακό Προϋπολογισμό Εξόδων του Υπουργείου 
Υγείας, Πρόνοιας και Κοινωνικών Ασφαλίσεων. 

Εγγράφεται πίστωση στον προϋπολογισμό της Δ/νσης Κοινωνικής 
Πρόνοιας της Νομαρχίας Ανατ. Αττικής από το επόμενο έτος της 
λειτουργίας του Κ.Α.Π.Η. 

Η παρούσα να δημοσιευθεί στην Εφημερίδα της Κυβερνήοεως. 

Αθήνα, 2 Ιουνίου 1987 

Η ΥΦΥΠΟΥΡΓΟΣ 
ΣΥΛΒΑ ΑΚΡΙΤΑ 


Αριθ. Ε5/4150 (5) 

Πρακτική άσκηση στο επάγγελμα σπουδαστών Τ.Ε.Ι. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή σπου¬ 
δαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59 τ. Α729.3.85) 
«Άσκηση στο επάγγελμα των σπουδαστών των Τ.Ε.Ι.». 

3. Την ανάγκη της εκπαίδευσης κάι πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης, προκειμένου 
ν’ αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 133 τ. Β727.3.86, ΦΕΚ 456 τ. 
Β717.7.86) απόφαση περί «Καθορισμού αποζημίωσης ασκουμένων 
στο επάγγελμα σπουδαστών Τ.Ε.Ι.». 

5. Την Ε5/1303/86 (ΦΕΚ 168 τ. Β716.4.86) απόφαση για την 
«ασφάλιση σπουδαστών Τ.Ε.Ι. κατά τη διάρκεια της πρακτικής τους 
άσκησης». 

6. Το με Α.Π. 20062/8.5.87 έγγραφο του Εθνικού Κέντρου θα¬ 
λασσίων Ερευνών. 

7. Την από 18.2.87 με Α.Π. Η/1022 (ΦΕΚ 84 τ. Β/87) κοινή 
απόφαση των Πρωθυπουργού και Υπουργού Εθνικής Παιδείας και 
θρησκευμάτων, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπου¬ 
δαστών Τ.Ε.Ι. που θ’ απασχοληθούν στο Εθνικό Κέντρο θαλασσίων 
Ερευνών ως εξής: 

Τμήμα Ιχθυοκομίας — Αλιείας θέσεις 5. 

Τμήμα Βιβλιοθηκονομίας θέση 1. 

2. Οι αποζημιώσεις και οι ασφαλιστικές εισφορές βαρύνουν τον 
προϋπολογισμό του Εθνικού Κέντρου θαλασσίων Ερευνών. 

Η απόφαση αυτή να δημοσιευθεί στην Εφημερίδα της Κυβερνή- 
αεως. 

Αθήνα, 2 Ιουνίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ IΠΑΙΔΕΙΑΣ^ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΤΕΧΝΟΛΟΓΙΑΣ 

ί. ' ΚΩΝΣΤΑΝΤΙΝΙΔΗΣ Α. ΠΕΠΟΝΗΣ 


Αριθ. 14675 _ (6) 

Τροποποίηση και συμπλήρωση διατάξεων Κανονισμού Αγώνων Πο¬ 
δοσφαίρου (Κ.Α.Π.). 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 1288/82 άρθρο 9 «Ρύθμιση θεμάτων αρμοδιότητας 
Υπουργείου Προεδρίας της Κυβέρνησης». 

2. Την κοινή απόφαση Υ.50/85 του Πρωθυπουργού και της 
Υπουργού Πολιτισμού «Ανάθεση αρμοδιοτήτων στους Υφυπουργούς 
Ιωσήφ Βαλυράκη κ.λπ.». 

3. Την υπουργική απόφαση 14939/85 «Κανονισμός Αγώνων Πο¬ 
δοσφαίρου», όπως τροποποιήθηκε και συμπληρώθηκε με τις όμοιες 
1754/85, 9785/85, 17953/86, 30949/86. 

4. Τη γνωμοδότηση 10978/4.6.87 της Ελληνικής Ποδοσφαιρικής 
Ομοσπονδίας. 

5. Τη 2514/4.6.87 σχετική έγγραφη πρόταση του Γενικού Γραμ¬ 
ματέα Αθλητισμού, αποφασίζουμε: 

Αντικαθίσταται το άρθρο 36 του Κανονισμού Αγώνων Ποδοσφαί¬ 
ρου (ΚΑΠ) ως εξής: 

« Αρθρο 36 

1. Ομάδα που μετέχει στα Εθνικά πρωταθλήματα και δεν κατέρ¬ 
χεται να αγωνιστεί σε τρεις συνολικά αγώνες Πρωταθλήματος της ί¬ 
διας αγωνιστικής περιόδου, εκτός από τις προβλεπόμενες κυρώσεις 
από τον παρόντα κανονισμό, ξεκινάει τους αγώνες τού αμέσως επό¬ 
μενου Πρωταθλήματος στο οποίο δικαιούται να συμμετέχει με μείον 
δύο (—2)βαθμούς στον πίνακα της ίδιας βαθμολογίας. « 

2. Ομάδα που μετέχει στα λοιπά πρωταθλήματα και δεν κατέρχε¬ 
ται να αγωνιστεί σε τρεις συνολικά αγώνες της ίδιας αγωνιστικής πε¬ 
ριόδου, θεωρείται ότι αποχώρησε με τη θέλησή της, δεν μπορεί να 
επανέλθει στο πρωτάθλημα αυτό, υποβιβάζεται στην αμέσως κατώ¬ 


τερη κατηγορία και καταλαμβάνει την τελευταία θέση του οικείου 
βαθμολογικού πίνακα». 

Η παρούσα να δημοσιευθεί στην Εφημερίδα της Κυβερνήσεεως. 

' Αθήνα, 4 Ιουνίου 1987 

Ο ΥΦΥΠΟΥΡΓΟΣ 
ΣΗΦΗΣ ΒΑΛΥΡΑΚΗΣ 

Αριθ. ΥΠΠΟ/ΔΙΟΙΚ/Α 4/Φ.83/19073 (7) 

Τροποποίηση της απόφασης συγκρότησης του Κεντρικού Αρχ/κού 
Συμβουλίου του Υπουργείου Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Με τη 19072/12.5.1987 απόφαση του Υπουργείου Πολιτισμού 
που εκδόθηκε σύμφωνα με τις κείμενες διατάξεις, τροποποιείται η με 
αριθ. 55549/9.1.1986 απόφασή μας «Συγκρότηση του Κεντρικού 
Αρχ/κού Συμβουλίου του ΥΠ. ΠΟ.», της οποίας έγινε ορθή επανά¬ 
ληψη στις 27.8.1986 και τροποποιήθηκε με την αριθ. 
7299/20.2.1987 απόφασή μας, ως εξής: 

Στην παρ. I, περίπτωση 6: 

Ο Προϊστάμενος της Διεύθυνσης Προϊστορικών και Κλασικών Αρ¬ 
χ/των, αναπληρούμενος από τον Ιωάννη Τουράτσογλου, μόνιμο 
υπάλληλο με Α' βαθμό του Κλάδου ΠΕ2 Αρχαιολόγων, αντί Εφόρου 
Αρχ/των γ' τάξης. 

Στην παράγραφο I, περίπτωση 7: 

Ο Προϊστάμενος της Δ/νσης Βυζαντινών και Μεταβυζαντινών 
Μνημείων, αναπληρούμενος από τη Μυρτάλη Ποταμιάνου, μόνιμη 
υπάλληλο με Α' βαθμό του Κλάδου ΠΕ2 Αρχαιολόγων, αντί Εφόρου 
Αρχ/των β' τάξης. 

Στην παράγραφο I, περίπτωση 13: 

Γεώργιος Παπαθανασόπουλος, Αρχαιολόγος Κλασικών Αρχ/των, 
αντί Εφόρου Αρχ/των β' τάξης, αναπληρούμενος από τον Ευάγγελο 
Τσιμπίδη — Πεντάζο, Αρχαιολόγο Κλασικών Αρχ/των, αντί Εφόρου 
Αρχ/των γ' τάξης. 

Στην παράγραφο I, περίπτωση 14: 

Φανή Δροσογιάννη, Αρχαιολόγος Βυζαντινών Αρχ/των, αντί Εφό¬ 
ρου Αρχ/των β' τάξης, αναπληρούμενη από την Ελένη Μανωλέσσου, 
Αρχαιολόγο Βυζαντινών Αρχ/των, αντί Εφόρου Αρχ/των γ' τάξης. 

Κατά τα λοιπά εξακολουθεί να ισχύει η με αριθ. 55549/9.1.1986 
απόφασή μας, της οποίας έγινε ορθή επανάληψη στις 27.8.1986 και 
τροποποιήθηκε με την αριθ. 7299/20.2.1987 απόφασή μας. 

Αθήνα, 12 ΜαΓου 1987 

Με εντολή Υπουργού 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

Αριθ. 20151 (8) 

Εξαίρεση πλήρωσης θέσεων προσωπικού ΟΕΕ, από τις διατάξεις του 
Ν. 1320/1983. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

2. Τις διατάξεις του Π.Δ. 222/85 «περί συστάσεως Οργανισμού 
Ενισχύσεων Ελαιολάδου». 

3. Τις διατάξεις του εδαφ. ιγ' παρ. 4 του άρθρου 1 του Ν. 1320/83 
«πρόσληψη στο Δημόσιο Τομέα και άλλες διατάξεις». 

4. Την αριθ. 208/11.5.1987 πράξη του Υπουργού Προεδρίας της 
Κυβέρνησης με την οποία εγκρίθηκε η πλήρωση με επιλογή κενών 

οργανικών θέσεων για την κάλυψη άμεσων λειτουργικών αναγκών 
του Οργανισμού Ενισχύσεων Ελαιολάδου, αποφασίζουμε: 

1. Εξαιρούμε από τις διατάξεις του Ν. 1320/83 την πλήρωση δε¬ 
καέξι (16) θέσεων κλάδου Α1 Γεωπόνων και δεκαπέντε (15) θέσεων 
κλάδου Α2 Οικονομικών Π.Ε. του Οργανισμού Ενισχύσεων Ελαιο- 
λάδου, διότι συντρέχουν έκτακτοι και επείγοντες λόγοι άμεσης πλή¬ 
ρωσης αυτών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1987 
Ο! ΤΠΟΤΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΠΟΤΤΑΚΗΣ 


Αριθ. 93193 _ (9) 

Τροποποίηση απόφασης για τη σύσταση θέσεων στο Υπουργείο Ερ¬ 
γασίας. 

Ο ΥΠΟΥΡΓΟΣ ΕΡΓΑΣΙΑΣ 

Σύμφωνα με: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

2. Τις διατάξεις του Π.Δ. 611/77 «Υπαλληλικός Κώδικας». 

3. Τις διατάξεις του Ν. 1476/84 «Διορισμός σε μόνιμες θέσεις του 
προσωπικού με σχέση εργασίας Ιδιωτικού Δικαίου του Δημοσίου, 
των Ν.Π.Δ.Δ., των ΟΤΑ και άλλες διατάξεις». 

4. Το άρθρο 17 του Ν. 1545/85 «Εθνικό Σύστημα Προστασίας 
από την ανεργία και άλλες διατάξεις». 

5. Την γνώμη του Υπηρεσιακού Συμβουλίου Υπαλλήλων του 
Υπουργείου Εργασίας, όπως εκφράστηκε ^τη συνεδρίασή του της 
15.4.1987, μετά την αριθ. 2600/1986 απόφαση του Διοικητικού 
Εφετείου Αθήνας, για τη σύσταση στον κλάδο ΑΤ θέσεων ειδικών 
επιστημόνων για θέματα ΕΟΚ, αποφασίζουμε: 

Τροποποιούμε την αριθ. 96046/85 απόφαση για τη σύσταση θέ¬ 
σεων στο Υπουργείο Εργασίας, κατά το μέρος που αφορά τη σύσταση 
οργανικών θέσεων μόνιμων υπαλλήλων στον υφιστάμενο κλάδο 
ΑΤΙ/Διοικητικού και ορίζουμε στον υφιστάμενο κλάδο ΑΤΙ/Δ/κού 
τέσσερις (4) προσωρινές θέσεις ειδικών επιστημόνων για θέματα της 
ΕΟΚ, που κενούμενες πληρούνται όπως οι υπόλοιπες θέσεις του Κλά¬ 
δου ΑΤΙ Δ/κού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 ΜαΓου 1987 

Ο ΥΠΟΥΡΓΟΣ 
Κ. ΠΑΠΑΝΑΓΙΩΤΟΥ 


Αριθ. 18857/1969 (10) 

Τροποποίηση διατάξεων του Κανονισμού Δευτερευουσών Απολαβών 
(ΚΔΑ) Προσωπικού ΟΣΕ. 

ΟΙ ΥΠΟΥΡΓΟΙ 
ΕΡΓΑΣΙΑΣ ΚΑΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
Έχοντας υπόψη: 

1. Τις διατάξεις του εδαφ. η της παρ. 1 του άρθρου 10 και του άρ¬ 
θρου 25 του Β.Δ. 532/72 (ΦΕΚ 161/Α/11.9.72) «περί κωδικοποιή- 


σεως εις ενιαίον κείμενον των περί ιδρύσεως του Οργανισμού Σιδηρο¬ 
δρόμων Ελλάδος (ΟΣΕ) ισχυουσών διατάξεων». 

2. Τις διατάξεις του Κανονισμού Δευτερευουσών Απολαβών 
(ΚΔΑ) του Προσωπικού ΟΣΕ που κυρώθηκε με το από 19.1.1926 
Δ/γμα (ΦΕΚ 26 τ. Α/1926) και τέθηκε σε ισχύ με το από 18.6.54 
Δ/γμα από 1.11.50 (ΦΕΚ 123/Α/18.6.54). 

3. Την Κοινή Απόφαση του Πρωθυπουργού και του Υπουργού 
Μεταφορών και Επικοινωνιών με αριθ. ΔΟΝΣ/16669/87 «ανάθεση 
αρμοδιοτήτων του Υπουργού Μεταφορών και Επικοινωνιών στον 
Υφυπουργό Μεταφορών και Επικοινωνιών (ΦΕΚ 90/Β/19.2.87)». 

4. Την αριθ. 84/10.4.86 απόφαση του Διοικητικού Συμβουλίου 
του ΟΣΕ, αποφασίζουμε: 

Εγκρίνουμε όπως η διάταξη της παραγρ. 2 του άρθρου 5 του Β.Δ. 
211/68 με την οποία συμπληρώθηκε ο Κανονισμός Δευτερευουσών 
Απολαβών (ΚΔΑ) στο κεφάλαιο Βλ Αμοιβές στις «διάφορες διατά¬ 
ξεις» συμπληρωθεί ως ακολούθως: 

Για το προσωπικό που εντάχθηκε ή εντάσσεται στο Νέο Μισθολο- 
γικό Σύστημα, που σύμφωνα με απόφαση του Διοικητικού Συμβου¬ 
λίου του ΟΣΕ άρχισε να ισχύει από 1.1.1985, ως μισθός για τον υπο¬ 
λογισμό της αμοιβής νυκτερινής και συμπληρωματικής εργασίας από 
1.11.1985 θα λαμβάνεται υπόψη ο μισθός του μισθολογικού κλιμα¬ 
κίου του μισθολογικού κλάδου που κατέχει ο υπάλληλος. 

Για το χρονικό διάστημα από 1.11.1985 μέχρι 31.12.1985 που 
ίσχυε ο περιορισμός της παρ. 22 της απόφασης αριθ. 4566/1985 του 
Δ.Σ. του ΟΣΕ ως μισθός του μισθολογικού κλιμακίου θα λαμβάνεται 
υπόψη το σύνολο των πράγματι καταβαλλομένων αποδοχών κλιμα¬ 
κίου όπως αυτό είχε διαμορφωθεί με την εφαρμογή του παραπάνω 
περιορισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1987 
01 ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΠΑΠΑΝΑΓΙΩΤΟΥ ΣΠ. ΡΑΛΛΗΣ 


Αριθ.' 18858/1970 (11) 

Τροποποίηση διατάξεων του ΓΕΚΑΠ — ΟΣΕ. 

01 ΥΠΟΥΡΓΟΙ 

ΕΡΓΑΣΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
Έχοντας υπόψη: 

1. Τις διατάξεις του εδαφίου ζ της παραγράφου 1 'του άρθρου 10 
και της παραγράφου 5 του άρθρου 12 του Β. Δ/τος 532/1972 (ΦΕΚ 
161/Α/11.9.72) «περί κωδικοποιήαεως εις ενιαίον κείμενον των περί 
ιδρύσεως του Οργανισμού Σιδηροδρόμων Ελλάδος (ΟΣΕ) ισχυουσών 
διατάξεων». 

2. Τις διατάξεις του Γενικού Κανονισμού Προσωπικού ΟΣΕ όπως 
έχουν τροποποιηθεί μεταγενέστερα και ισχύουν μέχρΓ σήμερα. 

3. Τις αριθ. 4566/15.2.85 και 4578/12.3.85 αποφάσεις του Δ.Σ. 
ΟΣΕ που αφορούν το νέο μισθολογικό σύστημα του προσωπικού 
ΟΣΕ. 

4. Τις αριθ. 4545/29.1.85 και 4595/2.4.85 αποφάσεις του 
ΔΣ/ΟΣΕ για την τροποποίηση των άρθρων 88, 89 και 157 του ΓΕ- 
ΚΑΠ/ΟΣΕ. 

5. Γ Την αριθ. 16669/87 κοινή απόφαση των Πρωθυπουργού και 
Υπουργού Μεταφορών και Επικοινωνιών που αφορά στην ανάθεση 
αρμοδιοτήτων του Υπουργού Μεταφορών και Επικοινωνιών στον 
Υφυπουργό Μεταφορών και Επικοινωνιών (ΦΕΚ 90/Β/19.2.87), 
αποφασίζουμε: 

1. Εγκρίνουμε την τροποποίηση διατάξεων των άρθρων 88 και 
89 του ΓΕΚΑΠ ΟΣΕ, την προσθήκη νέου άρθρου με αριθμό 89Α και 
την τροποποίηση διατάξεων του άρθρου 157 του ΓΕΚΑΠ/ΟΣΕ ως 
ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ! 


Άρβρο 1. 

Οι παράγραφοι 2, 4 και 10 του άρθρου 88 τροποποιούνται όπως 
παρακάτω: 

«Άρθρο 88. 

Μισθός. 

2. Το τακτικό προσωπικό εξελίσσεται, ανεξάρτητα από το βαθμό 
που κάθε φορά έχει, στα Μισθολογικά κλιμάκια του Μισθολογικού 
Κλάδου όπως ορίζονται κάθε φορά με αποφάσεις του Διοικητικού 
Συμβουλίου του Οργανισμού. 

4. Η αξίωση για είσπραξη μισθού αρχίζει: 

α) για όποιον προσλαμβάνεται, από την ημέρα που αναλαμβάνει 
υπηρεσία 

β) για όποιον εξελίσσεται μισθολογικά, από μισθολογικά κλιμάκιο 
σε μισθολογικά κλιμάκιο, από την ημερομηνία που καθορίζει η σχετι¬ 
κή απόφαση 

γ) για όποιον ανακαλείται από την αργία, η αξίωση για είσπραξη 
πλήρους μισθού, από την ημέρα που θα αναλάβει ξανά υπηρεσία. 

10 Οπου σ’ αυτό του Κανονισμό αναφέρεται «τακτικαί αποδο- 
χαί», θα νοούνται με αυτές το Μισθολογικά Κλιμάκιο του κάθε Μι- 
σθολογικού Κλάδου, τα επιδόματα που θα χορηγούνται κατά την πα¬ 
ράγραφο 2 του άρθρου 89 αυτού του Κανονισμού, ως και η αποζη¬ 
μίωση κατοικίας και τα είκοσι πέντε εκατοστά (25%) του μέσου ό¬ 
ρου των χιλιομετρικών διαυύσεων του προηγούμενου ημερολογιακού 
έτους». 

Άρθρο 2. 

Το άρθρο 89 τροποποιείται όπως παρακάτω: 

«Άρθρο 89. 

Επιδόματα. 

1. Στο προσωπικό χορηγούνται εκτός από το βασικό μισθό που 
αντιστοιχεί στο Μισθολογικά Κλιμάκιο του Μισθολογικού Κλάδου 
και τα πιο κάτω επιδόματα: 

α) Επίδομα για τις εορτές του Πάσχα και των Χριστουγέννων, 
σύμφωνα με όσα ειδικότερα ορίζονται κάθε φορά από τις σχετικές 
διατάξεις. 

β) Επίδομα για τη χορήγηση κανονικής άδειας, ίσο με το σύνολο 
των τακτικών αποδοχών των ημερών κανονικής άδειας που καθορί¬ 
ζονται με αυτό του Κανονισμό και τις οποίες δικαιούται το προσωπι¬ 
κό, με τον περιορισμό ότι το επίδομα δεν μπορεί να υπερβαίνει τις τα¬ 
κτικές αποδοχές ενός 1 5ημέρου για το προσωπικό που αμείβεται με 
μηνιαίο μισθό και των 13 ημερομισθίων για το προσωπικό που αμεί¬ 
βεται με το ημερομίσθιο, και καταβάλλεται σύμφωνα με όσα ειδικό¬ 
τερα ορίζονται κάθε φορά από τις σχετικές διατάξεις. 

2. Το Διοικητικό Συμβούλιο μπορεί να αποφασίζει τη χορήγηση 
στο προσωπικό και άλλων επιδομάτων με τις προϋποθέσεις και τους 
όρους που θα καθορίζει το ίδιο». 

Άρθρο 3. 

Προτίθεται νέο άρθρο με αριθμό 89Α όπως παρακάτω: 

«Άρθρο 89Α. 

Από 1 Ιανουάριου 1985 καταργούνται: 

α) Διατάξεις του Γενικού Κανονισμού Προσωπικού ΟΣΕ καθώς 
και κάθε γενική ή ειδική διάταξη κατά το μέρος που αντίκειται στις 
διατάξεις των 4566/15.2.85 και 4578/12.3.85 αποφάσεων του 
Διοικητικού Συμβουλίου του ΟΣΕ ή κατά το μέρος που ρυθμίζει θέ¬ 
ματα που διέπουται από τις ίδιες πιο πάνω αποφάσεις. 

β) Οι αποφάσεις του Διοικητικού Συμβουλίου του ΟΣΕ που ανα- 
φέρονται στο εδάφιο α της παραγράφου 29 της αποφάσεως 
4566/15.2.85 του Διοικητικού Συμβουλίου του ΟΣΕ ως και κάθε 
άλλη απόφασή του έστω και αν δεν αναφέρεται ρητά στην απόφαση 
αυτή, κατά το μέρος που αντίκειται στις διατάξεις των 4566/15.2.85 
και 4578/12.3.85 αποφάσεων του Διοικητικού Συμβουλίου ή κατά 
το μέρος που ρυθμίζει θέματα που διέπονται από την ίδια πιο πάνω 
απόφαση». 


Άρθρο 4. 

Η περίπτωση ε' του εισαγωγικού εδαφίου του άρθρου 157 του Γε¬ 
νικού Κανονισμού Προσωπικού ΟΣΕ, τροποποιείται όπως παρακά¬ 
τω: 

Άρθρο 157. 

Μονομελείς δικαιοδοσίες — Πειθαρχικώς Προϊστάμενοι. 

Πειθαρχικώς προϊστάμενοι είναι: . 

α. 

Ρ. 

γ- ···· 

δ. 

«ε) Οι Προϊστάμενοι των επιθεωρήσεων εκμετάλλευσης, των Κεν¬ 
τρικών Γραφείων Προσωπικού Αμαξοστοιχιών, των Μηχανοστα¬ 
σίων, των Αυτοκινητοστασίων, των τμημάτων Γραμμής, των τμη¬ 
μάτων Τηλεπικοινωνιών και Ηλεκτρικών εγκαταστάσεων, των τμη¬ 
μάτων μεταλλικών κατασκευών και των εργοστασίων, στο προσωπι¬ 
κό που υπάγεται σ’ αυτούς. Επίσης οι προϊστάμενοι των μεγάλων ερ¬ 
γοταξίων που λειτουργούν κατά διάφορα χρονικά διαστήματα στον 
Οργανισμό, στο προσωπικό που υπηρετεί σ’ αυτά». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουνίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΠΑΠΑΝΑΓΙΩΤΟΥ ΣΠ. ΡΑΛΛΗΣ 


Αριθ. 415 _ (12) 

Αυτοδίκαιη σύσταση προσωρινών θέσεων με σχέση εργασίας Ιδιωτι¬ 
κού Δικαίου αορίστου χρόνου στο Παν/μιο Θεσσαλίας. 

Ο ΠΡΟΕΔΡΟΣ ΤΗΣ ΔΙΟΙΚΟΪΣΑΣ ΕΠΙΤΡΟΠΗΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις παραγράφους 1 και 4 του άρθρου 1 της με αριθ. ΔΙΠΙΔ/Φ 
42/24/11440 απόφασης, που αφορά «ρύθμιση θεμάτων προσωπικοί 
ιδιωτικού δικαίου» (ΦΕΚ 921/31.12.86, τ. Β'). 

2. Την απόφαση της Διοικούσας Επιτροπής του Πανεπιστήμιο! 
Θεσσαλίας (συνεδρίαση 43/13.3.87). 

3. Το συνολικό αριθμό των υπαλλήλων του Ιδρύματος που υπηρε¬ 
τεί κατά την 31.12.86 (ημερομηνία δημοσίευσης της παραπάνω κοι¬ 
νής Υπουργικής Απόφασης) με σχέση εργασίας ιδιωτικού δικαίου 
ορισμένου χρόνου, διαπιστώνουμε: 

Την αυτοδίκαιη σύσταση στο Παν/μιο Θεσσαλίας των παρακάτω 
κατά ειδικότητα δεκατεσσάρων (14) συνολικά προσωρινών θέσεων 
με σχέση εργασίας ιδιωτικού δικαίου αορίστου χρόνου. 

1 θέση Διοικητικού ΠΕΙ (με ειδικά προσόντα) 

1 θέση Αρχιτέκτονα Μηχανικού (πανεπιστημιακής εκπαίδευσης) 
1 θέση Τεχνολόγου Μηχανικού (τεχνολογικής εκπαίδευσης) 

1 θέση Βοηθού Λογιστή (τεχνολογικής εκπαίδευσης) 

1 θέση γραφέα (δευτεροβάθμιας εκπαίδευσης) 

4 θέσεων διοικητικών (δευτεροβάθμιας εκπαίδευσης) 

1 θέση δακτυλογράφου (δευτεροβάθμιας εκπαίδευσης) 

1 θέση οδηγού (υποχρεωτικής εκπαίδευσης) 

1 θέση κλητήρα (υποχρεωτικής εκπαίδευσης) 

2 θέσεων καθαριστριών (υποχρεωτικής εκπαίδευσης) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Απριλίου 1987 
Ο Πρόεδρος 

Καθ/τή^ ΠΑΝΤΕΛΗΣ ΛΑΖΑΡΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 090/11 


(13) 


Τροποποίηση απόφασης αναπλήρωσης του Διοικητή του Ι.Κ.Α. και 
ανάθεσης αρμοδιοτήτων του στους Υποδιοικητές του Ιδρύματος. 

Ο ΔΙΟΙΚΗΤΗΣ ΤΟΥ Ι.Κ.Α. 


Έχοντας υπόψη: 

1. - Τις διατάξεις: 

α) Του άρθρου 4, παρ. 1, εδ. ιδ' του Ν.Δ. 2698/53, όπως αντικα- 
ταστάθηκε με το άρθρο 8 του Ν. 3210/55, καθώς και του άρθρου 15, 
παρ. 2 του Ν. 1573/85. 

β) Των άρθρων 4, παρ. 2 και 3 του Ν.Δ. 2698/53. 

γ) Των άρθρων 2, παρ. 2 και 5 του Ν.Δ. 3710/57, όπως αντικα- 
ταστάθηκαν με το άρθρο 5 του Ν. 861/79. 

δ) Του άρθρου 3 του Ν.Δ. 3710/57 και του άρθρου 15 παρ. 1 του 
Ν. 1573/85. 

ε) Του από 11/15.7.57 Β. Δ/τος (ΦΕΚ 125/Α/57) και των από 
12.12.85 (ΦΕΚ 245/Ν.Π.Δ.Δ./85) και από 26.5.87 (<ρΕΚ 
91/Ν.Π.Δ.Δ./87) Π. Δ/των. 

2. Τις αποφάσεις μας 090/1/10.2.83 (ΦΕΚ 67/22.2.83 τ. Β') και 
090/3/5.2.86 (ΦΕΚ 117/19.3.86, τ. Β ). 

3. Την αναγκαιότητα της συντόμευσης των διαδικασιών λειτουρ¬ 
γίας των υπηρεσιακών μονάδων του Ιδρύματος, αποφασίζουμε: 

1. Αντικαθιστούμε την παράγραφο 1 της απόφασής μας 
090/3/5.2.86 ως ακολούθως: 

«1. Ορίζουμε ως αναπληρωτή μας, σε περίπτωση απουσίας ή 
κωλύματος μας, τον Υποδιοικητή Σωτήρη Ταόπελα για το πρώτο 
ημερολογιακό εξάμηνο κάθε χρόνου και τον Υποδιοικητή Χρήστο 
Σμυρλή — Λιακατά για το δεύτερο ημερολογιακό εξάμηνο κάθε χρό¬ 
νου. Αν ο κατά τα ανωτέρω αναπληρωτής μας απουσιάζει, κωλύεται 
ή ελλείπει, αναπληρώνεται από τον άλλο Υποδιοικητή». 

2. Αντικαθιστούμε το άρθρο 1 της απόφασής μας 090/1/10.2.83, 
όπως τροποποιήθηκε με την απόφασή μας 090/3/86, ως ακολούθως: 


Αρθρο 1. 

Στους Υποδιοικητές του Ιδρύματος 

Αναθέτουμε, κατά Υποδιοικητή, την άσκηση των κατωτέρω αρμο¬ 
διοτήτων, εκτός αν μ’ αυτές ρυθμίζονται θέματα, με τα οποία χαράα- 
σεται η γενική πολιτική του Ιδρύματος. 

1. Υποδιοικητή Σωτήρη Τσόπελα 

α) Επί θεμάτων των κατωτέρω Διευθύνσεων της Διοίκησης: 

(1) Οργάνωσης και Μεθόδων 

(2) Εσόδων 

(3) Συντάξεων Προσωπικού Ν.Π.Δ.Δ. 

(4) Διεθνών Σχέσεων 

(5) Οικονομικών Υπηρεσιών 

(6) Ασφάλισης 

(7) Στατιστικής 

β) Επί θεμάτων των Ταμείων Είσπραξης Εσόδων Ι.Κ.Α. 
γ) Την έγκριση των πρακτικών της Νομικής Δ/νσης περί αποδο¬ 
χής δικαστικών αποφάσεων. 

δ) Την άσκηση των αρμοδιοτήτων του άλλου Υποδιοικητή στην 
περίπτωση απουσίας, κωλύματος ή ελλείψεώς του. 

2. Υποδιοικητή Χρήστο Σμυρλή — Λιακατά 

α) Επί θεμάτων των κατωτέρω Διευθύνσεων της Διοίκησης: 

(1) Επιμελητείας 

(2) Εφοδιασμού 

(3) Αποθηκών 

(4) Υγειονομικού Προσωπικού (εκτός των θεμάτων που αφορούν 
προσλήψεις και μεταθέσεις). 

(5) Υγειονομικών Υπηρεσιών 

(6) Φαρμακευτικής 

(7) Χημικής 


(8) Επιθεώρησης 

(9) Τεχνικής 

(10) Στέγασης και Ακίνητης Περιουσίας 

(11) Νοσοκομειακής Περίθαλψης 

(12) Μηχανογραφικών Εφαρμογών 

(13) Μηχανογραφικής Εξυπηρέτησης 

β) Επί θεμάτων του Τομέα προληπτικής ιατρικής - οδοντριατρικής 
της Δ/νσης Υγιεινής και Πρόνοιας της Διοίκησης. 

γ) Την άσκηση το>ν αρμοδιοτήτων του άλλου Υποδιοικητή στην 
περίπτωση απουσίας, κωλύματος ή ελλείψεώς του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1987 
Ο Διοικητής 

ΘΕΟΔΩΡΟΣ ΚΑΤΣΑΝΕΒΑΣ 


ί Αριθ. 97628 _ (14) 

Σύσταση Γραφείου Επαγγελματικής Αποκαταστάσεως Ατόμων με 
ειδικές ανάγκες στο Ηράκλειο Κρήτης. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΕΩΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
σεως του ΟΑΕΔ». 

2. Τις διατάξεις του Β.Δ. 405/71 «περί Οργανώσεως, Συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 1648/86 «περί προστασίας πολεμιστών, 
αναπήρων και θυμάτων πολέμου και μειονεκτούντων προσώπων». 

4. Την εισήγηση της Υπηρεσίας, αποφασίζουμε: 

1. Συνιστούμε Γραφείο με τον τίτλο «Γραφείο Επαγγελματικής 
Αποκατάστασης Ατόμων με ειδικές ανάγκες» στο Ηράκλειο Κρήτης. 

2. Το Γραφείο αυτό θα υπάγεται διοικητικά στην Περιφερειακή 
Δ/νση Κρήτης. 

3. Το συνιστώμενο Γραφείο ασκεί τις παρακάτω αρμοδιότητες: α) 
Τηρεί μητρώο ανέργων αναπήρων και εν γένει ατόμων με μειωμένες 
ικανότητες κατά τα ειδικότερα οριζόμενα στην υπ’ αριθ. 
Γ4/1350/1980 κοινή απόφαση των Υπουργών Εργασίας και Κοινω¬ 
νικών Υπηρεσιών. 

β) Μεριμνά για την τοποθέτηση των ανωτέρω προστατευομένων 
προσώπων σε ανάλογες με τις ικανότητες και δυνατότητες αυτών θέ¬ 
σεις εργασίας. 

γ) Μεριμνά για την παραπομπή των αναπήρων και ατόμων εν γέ- 
νει με μειωμένες ικανότητες σε εκπαιδευτικές μονάδες του Οργανι¬ 
σμού και άλλων ειδικών ιδρυμάτων για την επαγγελματική τους 
εκπαίδευση κατά τη διαδικασία που προβλέπει το άρθρο 6 του Ν. 
1648/86. 

δ) Μεριμνά για τα θέματα εργονομικής διευθέτησης θέσεως εργα¬ 
σίας και επιχορήγησης εργοδοτών που απασχολούν αναπήρους και 
άτομα με μειωμένες ικανότητες κατά τα ειδικότερα οριζόμενα στο 
άρθρο 5 του Ν. 1648/86. 

ε) Μεριμνά για την προσαρμογή των αναπήρων στην εργασία. 

στ) Τηρεί στατιστικά στοιχεία ανεργίας, απασχόλησης και 
επαγγελματικής εκπαίδευσης αναπήρων και εν γένει ατόμων με 
μειωμένες ικανότητες. 

4. Ως ημερομηνία έναρξης λειτουργίας του Γραφείου αυτού ορίζε¬ 
ται η 18.5.1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 26 ΜαΓου 1987 

Ο Διοικητής 
Τ. ΑΜΑΛΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑρίΟ. 99116 _ (15) 

Σύσταση Γραφείου Επαγγελματικής Αποκατάστασης Αναπήρων 

Ο.Α.Ε.Δ. στο Βόλο. 

Ο ΔΙΟΙΚΗΤΗΣ ΤΟΤ ΟΡΓΑΝΙΣΜΟΥ ΑΠΑΣΧΟΛΗΣΕΩΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
αεως του Οργανισμού Απασχολήσεως Εργατικού Δυναμικού». 

2. Τις διατάξεις του Β.Δ. 405/71 «περί οργανώσεως, συγκροτή- 
σεως και λειτουργίας των Υπηρεσιών του Οργανισμού Απασχόλησης 
Εργατικού Δυναμικού»! 

3. Τις διατάξεις του Ν. 1648/86 «περί προστασίας πολεμιστών, 
αναπήρων και θυμάτων πόλεμου και μειονεκτούντων προσώπων, 
αποφασίζουμε: 

1. Συνιστούμε Γραφείο με του τίτλο «Γραφείο Επαγγελματικής 
Αποκατάστασης Αναπήρων ΟΑΕΔ» στο Βόλο. 

2. Το Γραφείο αυτό θα υπάγεται διοικητικά στην Περ/κή Δ/νση 
Θεσσαλίας. 

3. Το αυυιστώμενο Γραφείο ασκεί τις παρακάτω αρμοδιότητες: α) 
Τηρεί μητρώο ανέργων αναπήρων και ευ γένει ατόμων με μειωμένες 
ικανότητες κατά τα ειδικότερα οριζόμενα στην υπ’ αριθ. 
Γ4/1350/1980 κοινή απόφαση των Υπουργών Εργασίας και Κοινω¬ 
νικών Υπηρεσιών, β) Μεριμνά για την τοποθέτηση των ανωτέρω 
προστατευομέυων προσώπων σε ανάλογες με τις ικανότητες και δυ¬ 
νατότητες αυτών θέσεις εργασίας, γ) Μεριμνά για την παραπομπή 
των αναπήρων και ατόμων εν γένει με μειωμένες ικανότητες σε 
εκπαιδευτικές μονάδες του Οργανισμού και άλλων ειδικών ιδρυμά¬ 
των (απόφ. αριθ. Φ3 — 3/Γ4/1351/1980 Υπουργών Εργασίας και' 


Κοινωνικών Υπηρεσιών) για την επαγγελματική τους εκπαίδευση 
κατά τη διαδικασία που προβλέπει το άρθρο 6 του Ν. 1648/86. δ) 
Μεριμνά για τα θέματα εργονομικής διευθέτησης θέσεων εργασίας 
και επιχορήγησης εργοδοτών που απασχολούν αναπήρους και άτομα 
με μειωμένες ικανότητες κατά τα ειδικότερα οριζόμενα στο άρθρο 5 
του Ν. 1648/86. ε) Μεριμνά για την προσαρμογή των αναπήρων 
στην εργασία, στ) Τηρεί στατιστικά στοιχεία ανεργίας, απασχόλησης 
και επαγγελματικής εκπαίδευσης αναπήρων και εν γένει ατόμων με 
μειωμένες ικανότητες. 

4. Ως ημερομηνία έναρξης της λειτουργίας του Γραφείου αυτού 
ορίζεται η 1η Δεκεμβρίου 1986. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1986 

Ο Διοικητής 
Τ. ΑΜΑΛΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Η Υπουργική απόφαση 86387/86/19.1.1987 με την οποία έγιναν 
δεκτά αιτήματα πολιτογραφήσεως ομογενών, και δημοσιεύθηκε στο 
ΦΕΚ 70/5.2.87 (Τεύχος Β') διορθώνεται ως προς τα στοιχεία της πε¬ 
ριλαμβανόμενης σ’ αυτή από τα εσφαλμένα «ΠΑΞΙΜΑΔΑ Μαρίκα 
σύζ. Νικολάου» στα ορθά: «ΦΟΥΡΤΟΥΝΑ Μαρία του Δημητρίου, 
σύζυγος Νικολάου ΠΑΞΙΜΑΔΑ». 

(Από το Υπ. Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


